**Критеријуми, праћење, вредновање и оцењивање у настави физичког и здравственог васпитања**

На састанку Стручног већа наставника физичког и здравственог васпитања ОШ “Јелица Миловановић” усаглашени су критеријуми оцењивања на часовима физичког и здравственог васпитања, обавезних физичких активности и усклађени су са принципима оцењивања дефинисаним у Правилнику о оцењивању у основној школи из 2019. године.

Принципи оцењивања, у смислу овог правилника, јесу:

1) објективност у оцењивању према утврђеним критеријумима;

2) релевантност оцењивања;

3) коришћење разноврсних техника и метода оцењивања;

4) правичност у оцењивању;

5) редовност и благовременост у оцењивању;

6) оцењивање без дискриминације и издвајања по било ком основу;

7) уважавање индивидуалних разлика, потреба, узраста, претходних постигнућа ученика и тренутних услова у којима се оцењивање одвија.

    Праћење развоја, напредовања и остварености постигнућа ученика у току школске године обавља се формативним и сумативним оцењивањем.

     Формативно оцењивање јесте редовно праћење и процена напредовања у остваривању прописаних исхода, стандарда постигнућа и ангажовања у оквиру физичког и здравственог васпитања,обавезних физичких активности,физичког и здравственог васпитања, активности (пројектне наставе и слободних наставних активности), као и праћење односа ученика према настави физичког и здравственог васпитања.

Формативне оцене се евидентирају у педагошкој документацији наставника.

Сумативно оцењивање јесте вредновање постигнућа ученика на крају програмске целине или на крају полугодишта из обавезног предмета - физичког и здравственог васпитања.

Оцене добијене сумативним оцењивањем су бројчане и евидентирају се  у дневнику, а могу бити унете и у педагошку документацију.

      Почетна основа оцењивања је континуирано праћење сваког ученика и вредновање  знања, вештина и ставова помоћу практичне провере и усменог испитивања  на крају предметних области.

* На нивоу стручних већа установљено је који су подаци о ученику битни за праћење (активност и однос ученика према физичком и здравственом васпитању, приказ комлекса вежби обликовања и достигнут ниво моторичких знања, умења и навика)
* На почетку школске године потребно је спровести иницијалну проверу моторичких способности као и достигнутог нивоа постигнућа моторичких знања, умења и навика (напредак у усавршавању технике),  као инструмент провере потенцијала ученика.
* На крају школске године, треба спровести истоветне тестове за проверу нивоа постигнућа ученика.

Чланови актива воде своје **педагошке свеске** у којима бележе:

     Активности и однос ученика према физичком и здравственом васпитању који обухвата:

– вежбање у адекватној спортској опреми;

– редовно присуствовање на часовима физичког и здравственог васпитања и обавезним физичким активностима, физичког васпитањa.

– учествовање у ваннаставним и ваншколским активностима и др.

– приказ једног од усвојених комплекса општеприпремних вежби (вежби обликовања),

– достигнут ниво постигнућа моторичких знања, умења и навика у атлетици, гимнастици, спортским играма и др.

   Колеге су прошле обуку и примењују исту  батерију тестова моторичких способности (семинар К1 969)

   За ученике који раде по ИОП-у, ради се евалуација након сваког класификационог периода и кориговање планова по потреби.

**Начин праћења напредовања и оцењивања ученика од стране наставника:**

Оријентисано је на исходе. Самооцењивање (самопроцена), оцењивање од стране наставника, самоконтрола и провера ученика помоћу табела датих за проверу способности, праћење и евидентирање ученика за све садржаје у вези са ваннаставним активностима, секцијама и такмичењима (што школских, остварених кроз јавне наступе...).

Оцењивање се врши бројчано, на основу остваривања оперативних задатака и минималних образовних захтева. Праћење напретка ученика обавља се сукцесивно у току целе школске године, на основу јединствене методологије која предвиђа следеће тематске целине:

* **стање моторичких способности**
* **усвојене здравствено хигијенске навике**
* **достигнути ниво савладаности моторних знања**
* **однос према раду**

**Праћење и вредновање моторичких способности** врши се на основу савладаности програмског садржаја којим се подстиче развој оних физичких способности за које је овај узраст критичан период због њихове трансформације под утицајем пубертета и физичких активности.

**Усвојеност здравствено-хигијенских навика** прати се на основу утврђивања нивоа правилног држања тела и одржавања личне и колективне хигијене

**Степен савладаности моторичких знања и умења** спроводи се на основу минималних програмских захтева, узевши у обзир степен напредовања.

**Однос према раду** вреднује се на основу редовног и активног учествовања у наставном процесу, доношењу адекватне опреме, учешћа на такмичењима и ваншколским активностима.

 **При праћењу физичких способности узима се у обзир ниво личних физичких способности сваког појединца, остварен у току школске године, према његовим индивидуалним могућностима.**

**За контролу физичких способности** примењује се батерија тестова која обухвата следеће:

* телесна висина и маса,
* трчање 4х10м,
* претклон у седу,
* скок у даљ из места,
* трбушњаци,
* издржај у згибу,
* шатл ран (бип тест)

Провера се врши на почетку и крају школске године помоћу критеријума за процену физичког развоја и физичких способности.

**Узевши претходно наведено у обзир, орјентационо и условно може се уједначавање критеријума свести по областима на следећи начин:**

**АТЛЕТИКА:**

 ОДЛИЧАН 5: Одлично познаје, зна да наведе и врло успешно демонстрира  све пређене активности из ове области. Разуме потребу познавања ове области у целости, показује велико интересовање и зна да усвојене елементе комбинује и користи како у другим спортовима тако и у свакодневном животу. Разуме потребу познавања ове области у целости и сагледава корист од исте.

        ВРЛО ДОБАР 4: У већој мери познаје , наводи и демонстрира све пређене активности из ове области. Разуме потребу познавања ове области у већој мери, показује одређено интересовање и схвата да усвојене елементе треба да  комбинује и користи како у другим спортовима тако и у свакодневном животу. У одређеној мери успева да сагледа потребу познавања ове области.

 ДОБАР 3: У одређеној мери познаје , наводи и демонстрира пређене активности из ове области. Разуме потребу познавања ове области у мањој  мери, показује одређено интересовање и схвата да усвојене елементе може да  комбинује и користи како у другим спортовима тако и у свакодневном животу. У мањој мери успева да сагледа потребу познавања ове области.

 ДОВОЉАН 2: У мањој мери познаје , наводи и демонстрира неке од пређених активности из ове области. Разуме потребу познавања ове области у најмањој могућој  мери, не показује  неопходно интересовање и у мањој мери схвата да усвојене елементе може да  комбинује и користи како у другим спортовима тако и у свакодневном животу. Не сагледава јасно  потребу познавања ове области.

 НЕДОВОЉАН 1:  Не  познаје ,  не зна да наведе и демонстрира неке од пређених активности из ове области. Не разуме потребу познавања ове области и не показује  интересовање . Не схвата да усвојене елементе може да  комбинује и користи како у другим спортовима тако и у свакодневном животу. Не сагледава довољно јасно  потребу познавања ове области.

**СПОРТСКЕ ИГРЕ (кошарка, рукомет, одбојка, фудбал, стони тенис):**

ОДЛИЧАН 5: Одлично познаје, зна да наведе и врло успешно демонстрира  све пређене активности из ове области. Разуме потребу познавања ових области у целости, показује велико интересовање. Разуме потребу познавања ових области у целости и сагледава корист од исте. Примењује виши ниво технике, познаје већи број правила, једноставније тактичке комбинације и уз висок степен сарадње са члановима екипе изражава сопствену личност уз поштовање других.

ВРЛО ДОБАР 4: У већој мери познаје, наводи и успешно демонстрира  пређене активности из ове области. Разуме потребу познавања ових области у већој мери, показује одређено интересовање. Разуме потребу познавања ових области у одређеној мери и сагледава корист од исте. Примењује осредњи ниво технике, познаје већи број правила, једноставније тактичке комбинације и уз одређен степен сарадње са члановима екипе изражава сопствену личност уз поштовање других.

ДОБАР 3: У одређеној мери познаје, наводи и демонстрира  пређене активности из ове области. Разуме потребу познавања ових области у мањој мери, показује одређено интересовање. Разуме потребу познавања ових области у мањој мери и  углавном сагледава корист од исте. Примењује осредњи ниво технике, познаје одређени број правила, најједноставније тактичке комбинације и уз одређен степен сарадње са члановима екипе изражава сопствену личност уз поштовање других.

ДОВОЉАН 2: У мањој мери познаје, наводи и демонстрира  пређене активности из ове области. Разуме потребу познавања ових области у најмањој могућој  мери, не показује одређено интересовање. Не сагледава јасно потребу познавања ових области и користи од исте. Ретко примењује нижи ниво технике, познаје мали број правила, најједноставније тактичке комбинације и уз минималан степен сарадње са члановима екипе изражава сопствену личност уз поштовање других.

НЕДОВОЉАН 1:  Не  познаје ,  не зна да наведе и демонстрира неке од пређених активности из ове области. Не разуме потребу познавања ових области и не показује одређено интересовање. Не сагледава јасно потребу познавања ових области и користи од исте. Ретко примењује нижи ниво технике, познаје врло мали број правила, не разуме  тактичке комбинације и уз минималан степен сарадње са члановима екипе изражава сопствену личност уз поштовање других у мањој мери.

**СПОРТСКА  ГИМНАСТИКА:**

ОДЛИЧАН 5: Одлично познаје, зна да наведе и врло успешно демонстрира  све пређене активности из ове области. Разуме потребу познавања ове области у целости, сагледава корист од исте, показује велико интересовање и зна да усвојене елементе комбинује и користи како у другим спортовима тако и у свакодневном животу.

 ВРЛО ДОБАР 4: У већој мери познаје , наводи и демонстрира све пређене активности из ове области. Разуме потребу познавања ове области у већој мери, показује одређено интересовање и схвата да усвојене елементе треба да  комбинује и користи како у другим спортовима тако и у свакодневном животу. У одређеној мери успева да сагледа потребу познавања ове области.

 ДОБАР 3: У одређеној мери познаје , наводи и демонстрира пређене активности из ове области. Разуме потребу познавања ове области у мањој  мери, показује одређено интересовање и схвата да усвојене елементе може да  комбинује и користи како у другим спортовима тако и у свакодневном животу. У мањој мери успева да сагледа потребу познавања ове области.

 ДОВОЉАН 2: У мањој мери познаје , наводи и демонстрира неке од пређених активности из ове области. Разуме потребу познавања ове области у најмањојмањој могућој  мери, не показује  неопходно интересовање и у мањој мери схвата да усвојене елементе може да  комбинује и користи како у другим спортовима тако и у свакодневном животу. Не сагледава јасно  потребу познавања ове области.

 НЕДОВОЉАН 1:  Не  познаје , не зна да наведе и демонстрира неке од пређених активности из ове области. Не разуме потребу познавања ове области и не показује  интересовање . Не схвата да усвојене елементе може да  комбинује и користи како у другим спортовима тако и у свакодневном животу. Не сагледава довољно јасно  потребу познавања ове области.

**РИТМИЧКА  ГИМНАСТИКА  И  ПЛЕС:**

ОДЛИЧАН 5: Одлично познаје, зна да наведе и врло успешно демонстрира  све пређене активности из ове области. Разуме потребу познавања ове области у целости, показује велико интересовање. Одлично изводи кретње у различитим ритмовима. Разуме потребу познавања ове области у целости и сагледава корист од исте.

 ВРЛО ДОБАР 4: У већој мери познаје , наводи и демонстрира све пређене активности из ове области. Разуме потребу познавања ове области у већој мери, показује одређено интересовање. Углавном успешно изводи кретње у различитим ритмовима. У одређеној мери успева да сагледа потребу познавања ове области.

 ДОБАР 3: У одређеној мери познаје , наводи и демонстрира пређене активности из ове области. Разуме потребу познавања ове области у мањој  мери, показује одређено интересовање. Понекад изводи кретње у различитим ритмовима. У мањој мери успева да сагледа потребу познавања ове области.

 ДОВОЉАН 2: У мањој мери познаје , наводи и демонстрира неке од пређених активности из ове области. Разуме потребу познавања ове области у најмањојмањој могућој  мери, не показује  неопходно интересовање. Ретко успева да изводи кретње у различитим ритмовима. Не сагледава јасно  потребу познавања ове области.

 НЕДОВОЉАН 1:  Не  познаје , не зна да наведе и демонстрира неке од пређених активности из ове области. Не разуме потребу познавања ове области и не показује  интересовање . Не уме да  изводи кретње у различитим ритмовима. Не сагледава довољно јасно  потребу познавања ове области.

|  |
| --- |
| КРИТЕРИЈУМИ ОЦЕЊИВАЊА (од 5. до 8. разреда) |
| НАСТАВНА ТЕМА | ДОВОЉАН 2 | ДОБАР 3 | ВРЛО ДОБАР 4 | ОДЛИЧАН 5 |
| ФИЗИЧКE СПОСОБНОСТИ | Уме да примени једноставне,двоставне општеприпремне вежбе. | Уме правилно да изводи вежбе,разноврсна природна и изведена кретања. | Правилно одржава равнотежу у различитим кретањима. | Ученик користи висок ниво техничко-тактичких знања, демонстрира сложеније комплексе вежби и кретања. |
| МОТОРИЧКЕ ВЕШТИНЕ СПОРТ И СПОРТСКЕ ДИСЦИПЛИНЕ \*Атлетика \*Спортска гимнастика\*Основе   тимских,  спортских и   елементарних  игара\*Плес и   ритмика\*Полигони | Ученик показује мањи степен активности и ангажовања,уз велику помоћ наставника успева да примени одређене вежбе,односно захтеве који су утврђени у већем делу основног нивоа постигнућа, одређени индивидуалним образовним планом и прилагођеним стандардима постигнућа и ангажовање ученика добија оцену довољан (2) | Ученик показује делимични степен активности и ангажовања,уз велику помоћ наставника успева да примени одређене вежбе, односно захтеве који су утврђени и на основном  и већим делом на средњем нивоу стандарда постигнућа, одређеним индивидуалним образовним планом и прилагођеним стандардима постигнућа,уз ангажовање ученик добија оцену добар (3) | Ученик показује велику самосталност и висок степен активности и ангажовања,уз мању помоћ наставника у потпуности,самостално испуњава захтеве који су утврђени и на основном и на средњем нивоу,као и део захтева са напредног нивоа посебних стандарда постигнућа,одређеним индивидуалним образовним планом и прилагођеним стандардима постигнућа, уз висок степен ангажовања добија оцену врло добар (4) | Ученик показује изузетну самосталност уз изузетно висок степен активности и ангажовања, где ученик у потпуности самостално,без помоћи наставника испуњава захтеве који су утврђени на основном и средњем нивоу,као и у већини захтева са напредног нивоа посебних стандарда постигнућа,одређеним индивидуалним образовним планом и прилагођеним стандардима постигнућа,уз веома висок степен ангажовања,добија оцену одличан (5) |

|  |
| --- |
| ВРЕДНОВАЊЕ У ВИРТУЕЛНОМ ОКРУЖЕЊУ ФИЗИЧКО И ЗДРАВСТВЕНО ВАСПИТАЊЕРубрика за вредновање наученог (вредновање увежбаног) |
| Бодовна скала: | Ученик: | Пожељни елементи ученичких радова |
| \* 85 % - 100 % – одличан (5)  | \* Наводи тачне информације у задатку, и при обликовању питања и при решавању. \* Препознаје све примере у задатку те их већином исправно описује. \* Користи одговарајуће примере и фотографије у обликовању задатка. \* У предвиђеном времену извршава све задатке. | \* Објашњења\* Примери\* Задаци\* Слике\* Видео\* Квиз\* Њихов ауторски рад (слике, видео, квиз)\* Интерактивни садржај и слике \* Додатни садржаји других аутора |
| \*75 % - 84.99 % – врлодобар (4) | \* Наводи већину тачних информација у задатку, и при обликовању питања и при решавању.\* Препознаје већину  примера у задатку те их већином исправно описује.\* Користи углавном одговарајуће примере и фотографије у обликовању задатка.\* У предвиђеном времену извршава већину задатака. |
| \*65- 74.99% – добар (3) | \* Наводи делимично тачне информације при обликовању задатка.\* Препознаје мањи број примера у задатку и половично их описује.\* Користи мањи број одговарајућих примера и илустрације у обликовању задатка. \* У предвиђеном времену извршава половину задатака. |
| \*50 % - 64.99 % – довољан (2)  | \* Наводи мањи број тачних информација у задатку, и при обликовању и при решавању.\* Препознаје врло мали број примера у задатку.\* Користи мањи број одговарајућих фотографија у обликовању задатка, без примера или с неодговарајућим примерима. \* У предвиђеном времену извршава мање од половине задатака. |
| \*0% - 49.99% – недовољан (1) | \* У предвиђеном времену не извршава задатак. |  |

**Опис спровођења оцењивања са примерима у настави физичког и здравсзвеног васпитања**

    **Оцењивање спортско техничких достигнућа:**

Пре сваког оцењивања током обуке, вежбања, ученици ће бити обавештени о начину оцењивања одговарајућег  елемента технике, као и напретка.

* Оцена недовољан (1) Ученик/ца не жели да покуша да изведе елемент током оцењивања , а има адекватну опрему да може радити час, и ради час.Ученик на том часу и наредном часу неоправдано не ради(нема опрему, не жели да ради,...).Ученик током извођења изводи намерно непримерене покрете, покрете који могу повредити њега/њу или другу децу, наставника;
* Оцена довољан  (2)Ученик/ца мора да покуша да изведе елементе технике у адекватној опреми и у складу са примереним спортским понашањем;
* Оцена добар (3)Ученик/ца уколико има делимичне правилности у извођењу елемената технике; Уколико током извођења одређене технике направи две грешке нпр.елементи одбојке техника прсти или чекић или скок у вис и др.; током једноставнијег састава направи две техничке грешке нпр.вежба на круговима (Вис узнето, вис стрмоглаво, вис узнето) уради само један од елемената правилно ,а два не успе/не уради правилно; Уколико у једној вежби/сложенијем саставу има више елемената технике , а он направи четири грешке нпр. Вежба на ниској греди или при показивању вежбе са вијачом где треба приказати минимално 10 различитих техника(5 у месту и 5 у кретању) за оцену одличан (5) ученик прикаже 6 или7 (елемената) прескакања вијаче; плес и др.
* Оцена врло добар(4) Уколико ученик правилно уради одговарајућу технику при мањој брзини(немогућност примене у игри,...). Нпр.ученик/ца уме да уради кошаркашки десни двокорак у трчању, а леви уме са застојем у месту  или у ходању; извођење елемента технике, вежбе/једноставнијег састава са једном техничком грешком, пример техника прсти или чекић, скок у вис, бацање кугле,и др.; или са две техничке грешке при сложенијем саставу нпр. вежбе на ниској греди, ученик/ца направи две грешке, састав вежба са вијачом ,од предвиђених минимално приказаних10 техника(елемената) прескока вијаче (5 у месту и 5 у кретању)ученик/ца прикаже  8  техника(елемената) прескока вијаче, плес идр.
* Оцена одличан(5).Ученик/ца правилно изводи техички елеменат без грешака и у ситуацији у игри.Сложенију техничку вежбу/састав изводи уз максимално једну грешку нпр.вежба на греди, плес идр.

    Уколико се уочи изузетан напредак ученик може добити вишу оцену од предходне из датог елемента технике. Уколико има времена на неком од наредних часова ученик може поправити оцену из одговарајућег елемента.

    **Оцењивање односа ученика према физичкој култури:**

          Ученик/ца у  сваком полугодишту добија једну оцену за доношење опреме, труд,    залагање, спорско  понашање, фер-плеј, спорско  навијање. Ученик из свих наведених елемената добија само једну оцену.

Ученик/ца добија минус за неадекватну опрему на часу и тада присуствује часу али га не ради.

Ученик може добити минус за неспортско понашање, уколико се не труди, не залаже, омета друге у раду, угрожава безбедност других, неспорски навија ...

Ученик/ца током једног часа може добити максимално 2 минуса.

Ученик може добити минус и током спортскик турнира, такмичења у организацији школе или на спортским турнирима, такмичењима где представља школу.

* Уколико ученик/ца има три часа недељно из наведених предмета и има 0;1;2 или 3 минуса добија оцену одличан (5), 4 и 5  минуса добија оцену врло добар (4), уколико има 6 и 7 минуса оцена добар (3), 8 или 9 минуса оцена довољан (2), 10 минуса и више оцена недовољан (1);

Ученик/ца добија минус за неадекватну опрему на часу и тада седи на клупи. Једино уколико нема белу маjицу већ друге боје ученик добија минус али може радити час (детаљније у правилнику о опреми и помашању на часу физичког и здр.васпитања, ОФА).

Ученици који покажу изузетно залагање, труд, резултат на општинским, окружним, међуокружним и републичким такмичењима, биће награђени оценом  одличан (5).

Ученици/це који раде по ИОП-у оцењују се у складу са планом и програмом, очекиваним исходима, циљевима, напретку, труду, залагању, спорском понашању, спорском навијању.

Закључивање оцене из наведених предмета је у складу са: Законом о основама ситема образовања и васпитања, Правилником о оцењивњу ученика у основном образовању и васпитању ("Службени гласник РС", број 34 од 17. маја 2019).

Наставници физичког и здравственог васпитања

Ивица Васковић

Иван Угриновић